יוסי יזרעאלי

יוסף (יוסי) יזרעאלי (נולד ב-10 בדצמבר 1938) הוא במאי תיאטרון, מחזאי, סופר, משורר, עורך, מחנך ומנהל אמנותי ישראלי. פרופסור אמריטוס בחוג לתיאטרון באוניברסיטת תל אביב.

ביוגרפיה
יוסי יזרעאלי נולד וגדל בשכונת רחביה, ירושלים, בנם הבכור של ציפורה ומשה יזרעאלי. אימו הייתה הגננת המיתולוגית של "בית הילד" ברחביה. אביו המהנדס סבל מדיכאון שנים רבות, עד ששלח יד בנפשו. יזרעאלי הדחיק את מות אביו, וחשף את הסיפור לראשונה בספר שיריו הראשון "מהנדס העיר" (2001).
יזרעאלי עשה את שירותו הצבאי במסגרת הנח"ל בקיבוץ עין גב.
החל ללמוד פילוסופיה יהודית וכללית באוניברסיטה העברית בירושלים. כעבור שנה נסע לאנגליה ולמד באקדמיה המלכותית לאומנות הדרמה (1962-1960), לונדון ואחר כך בחוג לדרמה של אוניברסיטת בריסטול בבריסטול, אנגליה (1965-1962).

ההצגה הראשונה שיזרעאלי ביים בישראל הייתה "עוץ לי גוץ לי" בתיאטרון הקאמרי, שעלתה לראשונה בדצמבר 1965. זהו מחזמר לילדים פרי עטו של אברהם שלונסקי, עם מוזיקה שהלחין דובי זלצר, המבוסס על מעשייה של האחים גרים. בהצגה כיכבו יוסי גרבר בתפקיד שר הארמון, אברהם חלפי בתפקיד גמד שדי (עוץ לי גוץ לי), זאב רווח בתפקיד מלך סכל וחביב, יוסי ידין בתפקיד הטוחן, שושיק שני בתפקיד בת הטוחן והמלכה, נתן כוגן בתפקיד שר האוצר, אסתר גרינברג-שבק בתפקיד חצרונית מתייפייפת ואריק לביא בתפקיד המשרת-זמר. ההצגה זכתה בפרס ההצגה המקורית הטובה ביותר מטעם המועצה הציבורית לתרבות ואומנות שליד משרד החינוך. ההצגה נחלה הצלחה גדולה, הציגה 267 פעמים ויזרעאלי נחשב לבמאי וירטואוז כבר בהצגה הראשונה שביים בישראל. משום ההצלחה הרבה היא חודשה בתיאטרון הקאמרי ארבע פעמים: ב-1979, ב-1989, ב-2002 וב-2022.
יזרעאלי ביים בתיאטרון בימות את "איש חסיד היה" ב-1968. עריכה ועיבוד של דן אלמגור לשירים, סיפורים וניגונים חסידיים. במופע צפו יותר מרבע מיליון איש.

לאורך כל הקריירה שלו שילב בימוי בתיאטראות שונים והוראה בחוג לאומנות התיאטרון באוניברסיטת תל אביב וכמרצה אורח באוניברסיטאות ברחבי תבל. כתב את עבודת הדוקטורט בנושא מחזה "הדיבוק" ופרשנויותיו הבימתיות, באוניברסיטת קרנגי מלון, פיטסבורג, במדינת פנסילבניה, ארצות הברית. חקר בעבודת הדוקטור את עבודת הבימוי של יבגני וכטנגוב בהצגה "הדיבוק" של תיאטרון הבימה. במסגרתה התחקה אחרי השינויים שוכטנגוב הכניס לטקסט המחזה של ש. אנ-סקי וניתח את פרשנותו הבימתית, תוך התייחסות לעיצוב התפאורה, אופן העבודה עם השחקנים ובניית הסצנות.
בשלהי שנות השישים החל ללמד במשרה חלקית וב-1974 התמנה לדרגת פרופסור חבר. במהלך השנים הגיע באוניברסיטת תל אביב לדרגת פרופסור מן המניין, עד לפרישתו כפרופסור אמריטוס. לימד גם בבית הספר סם שפיגל לקולנוע ולטלוויזיה בירושלים.

היה המנהל האומנותי של תיאטרון הבימה בשנים 1977-1975.
היה המנהל האומנותי של תיאטרון החאן בשנים 1987-1984, בו הקים מעבדה לחקר תיאטרון יהודי. במסגרת זאת ביים את "תהלה" לפי עגנון (1984), "הדיבוק" מאת ש. אנ-סקי (1985) ו"הכלה המתה: פנטזיה על נושא אנה פרנק" (1986). בנוסף לכך יעקב רז העלה תחת ניהולו את "עידו ועינם" על פי עגנון (1985).

ההצגות הבאות שביים היו "ברווז הפרא" מאת איבסן ב-1987 ו"דון ז'ואן" מאת מולייר, שתיהן בתיאטרון באר שבע ולאחריהן "אדיפוס המלך" בתיאטרון חיפה ב-1992. אחר-כך לא ביים במשך שש שנים בתיאטרון הישראלי, עד שביים את "האישה מן הים" מאת איבסן ב-1998 ו"שש דמויות מחפשות מחבר" מאת פירנדלו ב-2000, שתיהן בתיאטרון החאן בניהולה האומנותי של אופירה הניג. הוא היה הבמאי הישראלי הראשון שיבגני אריה הזמינו לביים בתיאטרון גשר, בו ביים את "מדמואזל ז'ולי" מאת אוגוסט סטרינדברג, בשנת 2001. אחר-כך ביים במסגרת תיאטרון החאן בניהולו של מיקי גורביץ' את "דון פרלימפלין ואהבתו לבליסה בגן ביתו" מאת פדריקו גארסיה לורקה ב-2002 ואת "האשליה" מאת פייר קורניי ב-2003. באותה שנה ביים בתיאטרון בית ליסין את "צור וירושלים" של מתתיהו שהם, עם מוזיקה של גיל שוחט. ביים את "איפיגניה באאוליס" בתיאטרון אנסמבל הרצליה בניהולה האומנותי של אופירה הניג בשנת 2009.

במרוצת השנים הרבה להתראיין בעיתונות ותקף חריפות את הממסד התיאטרוני הישראלי.
אלוני קיים חוג אינטלקטואלי שבו התכנסו אחת לשבוע בסלון ביתו של יזרעאלי אנשי תיאטרון והתווכחו על מהות התיאטרון. בסלון השתתפו בין השאר: חנוך לוין, גדליה בסר, עודד קוטלר ורנה ירושלמי.

בשנת 2006, שיחק בסרטו של יובל שפרמן "הדברים שמאחורי השמש". באותה שנה כתב וביים את ההצגה "החתונות של אמא", שהציגה בתיאטרון תמונע, בכיכובם של אורה מאירסון ורועי הורביץ. כתב וביים את המחזה "רחביה", שהועלה לראשונה באוקטובר 2009 בתיאטרון תמונע, בכיכובו של יזרעאלי. בנוסף העביר כיתות אומן בתיאטרון תמונע.

ב-2010 הגיש יזרעאלי תביעה נגד התיאטרון הקאמרי על הפרת זכויות יוצרים של ההצגה "עוץ לי גוץ לי", שביים עבור הקאמרי בדצמבר 1965, ומאז הועלתה בתיאטרון פעמים רבות בבימוי במאים שונים. יזרעאלי טען כי הפקת הקאמרי מ-2002 העתיקה את מרכיב הבימוי המרכזי שלו, בהפיכת 24 חלקים מהטקסט לקטעים מוזיקליים. בית המשפט דחה את התביעה, אך מאז בכל העלאה מחודשת של ההצגה מקפידים לכתוב בפרסומי התיאטרון: 'על פי גרסת ההצגה המקורית של יוסי יזרעאלי'.

ב-2011 יזרעאלי כתב וביים את הפואמה הדרמטית "חלומות של אנונימוס", בתיאטרון תמונע. יזרעאלי שיחק בהצגה עם דודו ניב. אחר כך כתב וביים את ההצגה "המורה לתנ"ך", שעלתה לראשונה בספטמבר 2012 בתיאטרון תמונע, בכיכובם של יזרעאלי ויפתח אופיר.

בשנת 2016 חבר למלחין יוסף ברדנשווילי ליצירת "הפסיון של ר' שמעון בר יוחאי" על פי ספר הזוהר, שביצעה הקאמרטה הישראלית ירושלים.

יצירותיו של יזרעאלי זכו להכרה והוצגו בפסטיבלים שונים, ובהם פסטיבל ברלין, בולטימור וציריך. המחזאי ארתור מילר הזמין אותו לביים את המחזה "ציד המכשפות" בברודוויי, בהשתתפות מרטין שין ומייקל יורק. ב-2001 הזמינה אותו האקדמיה לתיאטרון ניסיוני בפריז, להדגים את שיטת המשחק שפיתח בחוג לתיאטרון באוניברסיטת תל אביב.

חיים אישיים
יזרעאלי היה נשוי לד"ר תלמה יזרעאלי, מרצה בחוג לספרות אנגלית באוניברסיטת תל אביב, עד לפטירתה מסרטן ב-2003, ואב לשלושה.

אודות עבודתו
בעבודתו יש שני כיוונים: האחד קלאסיקה מערבית מודרנית, בעיקר מחזות של איבסן ומעט טרגדיה קלאסיות (אוריפידס ושייקספיר), והכיוון השני הוא תיאטרון יהודי, במסגרתו עיבד בעיקר יצירות של עגנון.

דורית ירושלמי בספרה "דרך הבימוי – על במאים בתיאטרון הישראלי" כותבת:

 הצגות בבימויו 

 הצגה  תיאטרון  מחזאי  מעצב תפאורה  מעצב תלבושות  מעצב תאורה  הצגת בכורה עוץ לי גוץ לי תיאטרון הקאמרי אברהם שלונסקי על פי האחים גרים רודא ריילינגר רודא ריילינגר 15 בדצמבר 1965  נושים תיאטרון זווית אוגוסט סטרינדברגבוקי שוורץבן ציון מוניץ דצמבר 1966 חכמים הזהרו בטפשותכם תיאטרון חיפה ניקולאי אוסטרובסקי דוד שריר דוד שריר יחיאל אורגל 26 באוגוסט 1967 סטריפטיז תיאטרון זווית סלאבומיר מרוז'קבן ציון מוניץ 16 בספטמבר 1967 איש חסיד היה תיאטרון בימות עריכה ועיבוד של דן אלמגור לשירים, סיפורים וניגונים חסידיים דני קרווןבן ציון מוניץ אוקטובר 1968 מחכים לגודו תיאטרון הבימה סמואל בקט יגאל תומרקין יגאל תומרקין דצמבר 1968 לילה במאי תיאטרון בימות אברהם ב. יהושעבן ציון מוניץ 1969 נושים תיאטרון בימות סטרינדברג בוקי שוורץבן ציון מוניץ ספטמבר 1969 שש נפשות מחפשות מחבר הבימה לואיג'י פיראנדלו בוקי שוורץ בוקי שוורץ נתן פנטורין אוגוסט 1969 פר גינט הבימה הנריק איבסן דוד שריר דוד שריר נתן פנטורין 13 בפברואר 1971 מדיאה הקאמרי סנקהיגאל תומרקין רות דר 19 ביוני 1971 הכנסת כלה הבימה יזרעאלי לפי ש"י עגנון 9 באוגוסט 1972 הסוחר מוונציה הקאמרי שייקספיר דן דרין ויוסי יזרעאלי רות דר ארנון אדר 26 בפברואר 1972 הטירה הבימה מכס ברוד על פי פרנץ קפקא איתן לוי איתן לוי פברואר 1976 אויב העם הבימה איבסן אלי סיני אלי סיני 15 במאי 1976 סיפור פשוט הבימה עיבוד של שלמה ניצן ויצחק גורן לש"י עגנון יוסי יזרעאלי, ציונה שמשי יוסי יזרעאלי, ציונה שמשי נתן פנטורין 27 בינואר 1979 מעשה בשבעה קבצנים החאן עיבוד של יזרעאלי לר' נחמן מברסלב יוסי יזרעאלי יעקב מרזל/אילן בלבינדר 1979 מלך מרוקאי הבימה גבריאל בן-שמחון שמואל בק שמואל בק נתן פנטורין 14 באפריל 1980 תמול שלשום הבימה עיבוד של יזרעאלי לש"י עגנון ציונה שמשי ציונה שמשי 12 במאי 1982 תהלה החאן על-פי ש"י עגנון 1984 הדיבוק החאן ש. אנ-סקי 1985 הכלה המתה: פנטזיה על נושא אנה פרנק החאן בהשראת סיפור חייה של אנה פרנק 1985 איולף הקטן תיאטרון החאן איבסן משה שטרנפלד משה שטרנפלד חני ורדי דצמבר 1987 ברווז הפרא תיאטרון באר שבע איבסן משה שטרנפלד עדנה סובול 1987 דון ז'ואן תיאטרון באר שבע מולייר אדריאן ווקס עדנה סובול חני ורדי 20 בינואר 1990 אדיפוס המלך תיאטרון חיפה סופוקלס יוסי יזרעאלי גילה להט, יוסי יזרעאלי יחיאל אורגל 16 בספטמבר 1992 האישה מן הים החאן איבסן רוני תורן עדנה סובול רוני כהן דצמבר 1998 שש נפשות מחפשות מחבר החאן לואיג'י פירנדלו 2000 מדמואזל ז'ולי תיאטרון גשר אוגוסט סטרינדברג סשה ליסיאנסקי רקפת לוי אבי יונה בואנו (במבי) 23 במאי 2001 דון פרלימפלין ואהבתו לבליסה בגן ביתו החאן פדריקו גארסיה לורקה רוני תורן עפרה קונפינו רוני כהן 26 במאי 2002 צור וירושלים תיאטרון בית ליסין עיבוד של יוספה אבן-שושן ויוסי יזרעאלי למתתיהו שהם, מוזיקה: גיל שוחט דוד שריר עפרה קונפינו 2003 האשליה החאן עיבוד של טוני קושנר לפייר קורניי רוני תורן עפרה קונפינו רוני כהן 2003 החתונות של אמא תיאטרון תמונע יוסי יזרעאלי אוגוסט 2006 עד נובמבר 2007 רחביה תיאטרון תמונע יוסי יזרעאלי דנה צרפתי דנה צרפתי רוני כהן 2009 איפיגניה באאוליס תיאטרון אנסמבל הרצליה אוריפידס יוסי יזרעאלי פרידה קלפהולץ-אברהמי בן ציון מוניץ 2009 חלומות של אנונימוס תיאטרון תמונע יוסי יזרעאלי איריס מועלם מאי 2011 המורה לתנ"ך תיאטרון תמונע יוסי יזרעאלי איריס מועלם עומר שיזף ספטמבר 2012 איוב תיאטרון האינקובטור יוסי יזרעאלי 2017 נושים תיאטרון החאן יוהאן אוגוסט סטרינדברג 2018

מעיבודיו לכתבי עגנון (הוצגו ב"הבימה") 
הכנסת כלה
סיפור פשוט
תמול שלשום

מעיבודיו לכתבי רבי נחמן מברסלב
שבעת הקבצנים – תיאטרון החאן, 1979
אין דבר שלם יותר מלב שבור – התיאטרון העירוני של היידלברג ובפסטיבל ברלין
 ברסלב בטהובן ברסלב - תיאטרון האינקובטור, פסטיבל ישראל 2014

 פרסים 
מדליית איבסן - מטעם עיר הולדתו של המחזאי בנורווגיה.
חתן פרס כינור דוד לבימוי (3 פעמים)
חתן פרס כינור דוד להצגה הטובה ביותר (3 פעמים)
פרס המועצה הישראלית לתרבות ואמנות להצגת המחזה המקורי הטובה ביותר (פעמיים)
ורד הכסף לבימוי ולהצגה הטובה ביותר.
עמית כבוד של בית הספר סם שפיגל לקולנוע ולטלוויזיה – 2004.
פרס לנדאו לאמנויות הבמה בתחום תיאטרון לשנת 2015.
פרס מפעל חיים במסגרת טקס פרס הפרינג' קיפוד הזהב לשנת 2017.

 ספריו 
שירה
מהנדס העיר. תל אביב : הוצאת הקיבוץ המאוחד : קרן יהושע רבינוביץ לאמנויות תל אביב, 2001
ניסוי הצופרים של המיגרנה. תל אביב : הוצאת הקיבוץ המאוחד : קרן יהושע רבינוביץ לאמנויות, 2002
המשורר ואשתו. רעננה : אבן חושן, 2003
עירומים ביערות הזקן . רעננה : אבן חושן, 2004
כאילו היא יושבת שם . בני-ברק : הקיבוץ המאוחד, 2005
יומני המוח של מר זנגביל, בני-ברק : הקיבוץ המאוחד, 2015
 אחרי החגים של סכך, בני-ברק : הקיבוץ המאוחד, 2019

 רומן 
המשורר השביעי, הוצאת כתר, 2008

 לקריאה נוספת 
 רויטל איתן, ריקוד העקרב - יוסי יזרעאלי, יצירתו ושיטתו, הוצאת הקיבוץ המאוחד, 2018.
 דורית ירושלמי, "'דרך הבימוי – על במאים בתיאטרון הישראלי"', כנרת זמורה-ביתן דביר, תשע"ג 2013, עמ' 14, 15, 46, 80, 148, 240, 275, 282, 280-279, 318, 340, 434, 435, 481, 516, 530, 557-556.
איתן מרים, "'יוסף של הפרפרים"', (מאמר על יזרעאלי ויצירתו), עתון 77, שנה כ"ח, גל' 288 (ניסן תשס"ד, מרץ 2004), עמ' 24-22.

קישורים חיצוניים

יוסי יזרעאלי, באתר תיאטרון תמונע
שמעון לב-ארי, יוסי יוסף יזרעאלי, במערכת "חיפוש במה"




 לילך דקל-אבנרי, שירת הקיום של יוסי יזרעאלי - שיחה, באתר הבמה, 3 בספטמבר 2006





 , פורסמה במקור בטיים אאוט תל אביב

 יוסי יזרעאלי באנתולוגיה מקוונת לשירה עברית, באתר של נילי דגן

 ראיון עם יזרעאלי בהסכת "מאחורי הקלעים" בהגשת רותי קרן. חלק ראשון, חלק שני. כאן תרבות, ינואר 2026 

הערות שוליים

קטגוריה:במאי תיאטרון ישראלים
קטגוריה:משוררים כותבי עברית
קטגוריה:משוררים ישראלים
קטגוריה:חברי גרעיני נח"ל
קטגוריה:בוגרי האקדמיה המלכותית לאמנות הדרמה
קטגוריה:בוגרי אוניברסיטת בריסטול
קטגוריה:סגל אוניברסיטת תל אביב: תיאטרון
קטגוריה:זוכי פרס כינור דוד
קטגוריה:זוכי פרס לנדאו לאמנויות הבמה
קטגוריה:עמיתי כבוד של בית הספר סם שפיגל לקולנוע ולטלוויזיה
קטגוריה:מנכ"לי תיאטרון הבימה
קטגוריה:ישראלים שנולדו ב-1938